Romualds Ancāns
Romualds Ancāns (dzimis 1944. gada 1. aprīlī Līvānu pagasta Staros, miris 2011. gada 15. septembrī Rīgā) bija latviešu aktieris. Izglītību ieguvis Vanagu pamatskolā, Rīgas 14. vakara vidusskolā un Latvijas Valsts Konservatorijas Teātra fakultātē. Kopš 1973. gada darbojās Dailes teātrī, strādājis arī teātrī "Skatuve". Kopumā aktieris filmējās vairāk nekā 50 filmās, tai skaitā "Limuzīns Jāņu nakts krāsā", "Cilvēka bērns", "Likteņdzirnas", "Rīgas sargi", "Rūdolfa mantojums". Galvenā loma 2010. gada filmā "Rūdolfa mantojums" bija Ancāna pēdējā loma, par kuru viņš 2012. gadā (jau pēc nāves) tika apbalvots ar "Lielā Kristapa" balvu kā labākais aktieris. Miris 2011. gada 15. septembrī no hepatīta. Apglabāts Rožkalnu pagasta Augšmuktu kapos.